২০২৪ জাবিতে গৃহবধূ গণধর্ষণ

-->
}}

**২০২৪ জাবিতে গৃহবধূ গণধর্ষণ** হলো জাহাঙ্গীরনগর বিশ্ববিদ্যালয়ের মীর মশাররফ হোসেন হলে ৩ ফেব্রুয়ারি ২০২৪ তারিখে বিশ্ববিদ্যালয় শাখা ছাত্রলীগের আন্তর্জাতিকবিষয়ক সম্পাদক মোস্তাফিজুর রহমান এর নেতৃতে ছয়জন স্বামীকে আটকে রেখে স্ত্রীকে দলবদ্ধ ধর্ষণ করে। এ ঘটনায় বিশ্ববিদ্যালয়ের চারজন শিক্ষার্থীকে আটক করে পুলিশ। পরবর্তীতে ছাত্রলীগ নেতা মোস্তাফিজকে সংগঠন থেকে বহিষ্কার করা হয়। এই ঘটনার পর জাবি ক্যাম্পাসে সমালোচনার ঝড় ও বিক্ষোভ কর্মসূচি ও আন্দোলন গড়ে উঠে। এছাড়াও এই ঘটনার সমালোচনা বিভিন্ন বিশ্ববিদ্যালয়ে ছড়িয়ে পরে, সেখানেও বিক্ষোভ কর্মসূচি পালন হয়।

## পটভূমি
ভুক্তভোগী দম্পতির বাসা আশুলিয়ায় অভিযুক্ত এক শিক্ষার্থী মামুন ভাড়া থাকতেন। ২০২৪ সালের ৩ ফেব্রুয়ারি শনিবার সন্ধ্যায় মামুন ভুক্তভোগীর স্বামীকে জাহাঙ্গীরনগর বিশ্ববিদ্যালয়ে নিয়ে আসেন এবং মীর মশাররফ হোসেন হলের ‘এ’ ব্লকের ৩১৭ নম্বর কক্ষে তাকে আটকে রাখেন। পরে মামুন ভুক্তভোগী গৃহবধূকে ফোন করে তার নিজের রেখে আসা কিছু জিনিসপত্র আনতে বলেন। গৃহবধূ ক্যাম্পাসে এসে ওই জিনিসপত্র মামুনের কক্ষে পৌঁছে দেন। এরপর মামুন জানান, তিনি আর তাদের বাসায় থাকবেন না, বরং ওই হলের শিক্ষার্থী মোস্তাফিজুর রহমানের কাছে থাকবেন। পরে তিনি গৃহবধূকে বলেন যে তার স্বামী কাছাকাছি আছে এবং সেই অজুহাতে তাকে হল-সংলগ্ন জঙ্গলে নিয়ে যান। সেখানেই জাহাঙ্গীরনগর বিশ্ববিদ্যালয়ের আন্তর্জাতিক সম্পর্ক বিভাগের ছাত্র ও বিশ্ববিদ্যালয় শাখা ছাত্রলীগের আন্তর্জাতিক বিষয়ক সম্পাদক মোস্তাফিজুর রহমান, একই বিভাগের ছাত্র সাগর সিদ্দিকী ও হাসানুজ্জামান এবং উদ্ভিদবিজ্ঞান বিভাগের শিক্ষার্থী সাব্বির হাসান, আন্তর্জাতিক সম্পর্ক বিভাগের শিক্ষার্থী মুরাদ ও ভুক্তভোগীর স্বামীর পূর্বপরিচিত মামুনুর রশিদ সবাই মিলে তাকে গণধর্ষণ করে।

পুলিশি তদন্তে জানা যায়, ভুক্তভোগীর স্বামী এবং মামুন একত্রে নেশা সেবন করতো এবং এক পর্যায়ে ভুক্তভোগীর স্বামী মামুনের নিকট কিছু ঋণগ্রস্থ হয়ে পরে। পরে মামুন ছাত্রলীগ নেতা মোস্তাফিজুরের সঙ্গে যোগাযোগ করেন এবং এই গ্রুপটি পরিকল্পিতভাবে ধর্ষনের পরিকল্পনা করে।

## প্রশাসনিক পদক্ষেপ
জাহাঙ্গীরনগর বিশ্ববিদ্যালয় গৃহবধূ গণধর্ষণের ঘটনায় বিশ্ববিদ্যালয় প্রশাসন ও রাষ্ট্রীয় প্রশাসন উভয়েই আইনি পদক্ষেপ নেয়। এই ঘটনায় ৬ জন আসামির মধ্যে ৫ জন বিশ্ববিদ্যালয়ের শিক্ষার্থী এবং একজন বহিরাগত জড়িত ছিল।

### জাবি প্রশাসন
উক্ত ঘটনায় জাহাঙ্গীরনগর বিশ্ববিদ্যালয় প্রশাসন ৭ জনের বিরুদ্ধে পদক্ষেপ নিয়েছেন। এর মধ্যে ৫ জনকে স্থায়ীভাবে বহিষ্কার এবং ২ জনের সার্টিফিকেট স্থায়ীভাবে বাতিল করা হয়েছে। স্থায়ীভাবে বহিষ্কৃতরা হলেন: আন্তর্জাতিক সম্পর্ক বিভাগের ৪৬ ব্যাচের মোস্তফা মনোয়ার সিদ্দিকী সাগর, ৪৪ ব্যাচের শাহ পরান, ৪৫ ব্যাচের মোঃ হাসানুজ্জামান এবং উদ্ভিদবিজ্ঞান বিভাগের ৪৭ ব্যাচের সাব্বির হাসান সাগর। এছাড়া আরও একজন শিক্ষার্থীকে স্থায়ীভাবে বহিষ্কার করা হয়েছে। সনদ স্থায়ীভাবে বাতিলকৃতদের মধ্যে রয়েছে আন্তর্জাতিক সম্পর্ক বিভাগের ৪৫ ব্যাচের শিক্ষার্থী এবং জাবি ছাত্রলীগের আন্তর্জাতিক বিষয়ক সম্পাদক মোঃ মোস্তাফিজুর রহমান এবং তার সহযোগী ৪৬ ব্যাচের মোঃ মুরাদ হোসেন।

#### নির্যাতনকারীদের  তালিকা

### সরকারি প্রশাসন
গৃহবধূ ধর্ষণের ঘটনায় জাবি প্রশাসনের পাশাপাশি সরকারী প্রশাসন বিভিন্ন ব্যবস্থা গ্রহন করেছে। ধর্ষণের ঘটনায় ভুক্তভুগির স্বামী আশুলিয়া থানায় মামলা করেন যার ফলে অভিযুক্তদের মধ্যে ৬জনকে পুলিশ ও র‍্যাব গ্রেফতার করেছে। গ্রেফতারকৃত ৬জনের ৪ জনই ছাত্রলীগের নেতা। প্রধান আসামী ছাত্রলীগের নেতা মোস্তাফিজুর রহমানসহ চারজনকে তিন দিন রিমান্ড দেয় আদালত এবং বর্তমানে উক্ত মামলা বিচারাধীন। এছাড়াও বিশ্ববিদ্যালয় মঞ্জুরি কমিশন এই ঘটনাটি তদন্ত করতে ড. ফেরদৌস জামানকে প্রধান করে একটি ৩ সদস্যের কমিটি তৈরি করেন।

## প্রতিক্রিয়া

### ক্যাম্পাস প্রতিবাদ
জাহাঙ্গীরনগর বিশ্ববিদ্যালয় ধর্ষণ ও নিপীড়নের ঘটনায় অভিযুক্ত ছাত্রলীগ নেতা মোস্তাফিজুর রহমানের কুশপুত্তলিকা পুড়িয়েছে শিক্ষার্থীদের নিপীড়ন বিরোধী প্লাটফর্ম ‘নিপীড়নবিরোধী মঞ্চ’। এছাড়াও ক্যাম্পাসে নিপীড়নের সাথে জড়িতদের বিচারসহ ৫ দফা দাবিতে সমাবেশ করেন।

**দাবিগুলো হলো:**
* ধর্ষণের সাথে জড়িত ব্যক্তি ও তাঁদের সহায়তাকারীদের সর্বোচ্চ শাস্তি নিশ্চিত করা।
* মেয়াদোত্তীর্ণ শিক্ষার্থীদের হল থেকে বের করে গণরুম বিলুপ্ত ও নিয়মিত শিক্ষার্থীদের আবাসন নিশ্চিত করা।
* র‍্যাগিং সংস্কৃতির সঙ্গে জড়িত ব্যক্তিদের চিহ্নিত করে বিচারের আওতায় নিয়ে আসা। 
* নিপীড়নের অভিযোগ ওঠা শিক্ষকের বিচার সম্পন্ন করা।
* ক্যাম্পাসে বিভিন্ন সময় নানা অপরাধে জড়িত ব্যক্তিদের বিচারের ব্যবস্থা করা।
এছাড়াও উক্ত ঘটনায় জাহাঙ্গীরনগর বিশ্ববিদ্যালয়ের শিক্ষার্থীরা জড়িতদের বিচারের দাবিতে রাতে মশাল মিছিল বের করে এবং প্রতিবাদী স্লোগান দেয় আর উক্ত মশাল মিছিলে ছাত্র-ছাত্রীদের সাথে শিক্ষক-শিক্ষিকারাও একাত্মতা পোষণ করেন। ৬ ফেব্রুয়ারি ক্যাম্পাসে শিক্ষক-শিক্ষার্থীরা বিক্ষোভ ও মানববন্ধন কর্মসূচি করে এবং প্রক্টরের প্রদত্যাগ দাবি করে।

### দেশব্যাপী প্রতিবাদ
জাবিতে গৃহবধূ দলবদ্ধভাবে ধর্ষণের ঘটনায় ক্ষোভ প্রকাশ করেন এবং বিচারের দাবি করে মানবাধিকার সংস্কৃতি ফাউন্ডেশনের সভাপতি সুলতানা কামাল বলেন *‘সর্বোচ্চ বিদ্যাপীঠ বিশ্ববিদ্যালয়ের শিক্ষার্থীদের দ্বারা ধর্ষণের মতো এহেন ন্যক্কারজনক কাজ, মাদকের সংশ্লিষ্টতা এবং এর সঙ্গে ক্ষমতাসীন দলের সম্পৃক্ততা দেশ ও জাতির জন্য চরম অবমাননাকর।’*  শিক্ষার্থীরা অভিযোগ করেন, ক্যাম্পাসে নানা সময়ে বিভিন্ন অপরাধমূলক কর্মকাণ্ড ও র্যৌন নিপীড়ণের অভিযোগ এলেও কর্তৃপক্ষ সেগুলো ‘আমলে না নেওয়ায় বিচারহীনতার যে সংস্কৃতি’ তৈরি হয়েছে; তার ধারাবাহিকতাতেই ‘মোস্তাফিজদের মত ধর্ষক’ তৈরি হচ্ছে। সেই সাথে শিক্ষার্থীরা তদন্তের স্বার্থে বিশ্ববিদ্যালয়ের প্রক্টর-প্রাধ্যক্ষের অব্যাহতির দাবি তোলেন।

ধর্ষণের ঘটনায় দেশের বিশিষ্ট ১৮ নাগরিক ক্ষোভ প্রকাশ করে বিবৃতি দেন, বিবৃতি প্রদানকারীদের মধ্যে মুনতাসীর মামুন, শাহরিয়ার কবীর, ফেরদৌসী মজুমদার, মামুনুর রশীদ, অনুপম সেন উল্লেখযোগ্য। ধর্ষণের ঘটনায় শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক ও ছাত্রছাত্রীরা বিক্ষোভ ও মানবন্ধন করেছেন। এই ঘটনায় ইউজিসির দায়িত্বপ্রাপ্ত চেয়ারম্যান অধ্যাপক মুহাম্মদ আলমগীর উদ্বেগ প্রকাশ করে মতামত প্রকাশ করেন। উক্ত ঘটনায় বাংলাদেশ নাট্য আন্দোলনের নেতা রামেন্দু মজুমদার বলেন, *“এটা নতুন নয়, দীর্ঘদিন ধরে সেখানে এ ধরনের ঘটনা ঘটছে। যথপোযুক্ত শাস্তি হয়নি বলেই এটা থামানো যাচ্ছে না।*”

৫ ফেব্রুয়ারি ২০২৪ রাজশাহী বিশ্ববিদ্যালয়ে এই ধর্ষনের বিরোধিতা করে বিক্ষোভ মিছিল হয়, তবে ছাত্রলীগ এই মিছিলে বাধাপ্রদান করে এবং শেখ হাসিনা ও ছাত্রলীগবিরোধী স্লোগান দিতে নিষেধ করে। একই দিনে বুয়েট শিক্ষার্থীরা শহীদ মিনারে মানববন্ধন ও সংবাদ সম্মেলন কর্মসূচিতে এই ধর্ষনের নিন্দা জানায় এবং দ্রুত অপরাধীদের গ্রেপ্তারের দাবি জানায়। ‘বুয়েটের সাধারণ শিক্ষার্থীবৃন্দ’র ব্যানারে এই কর্মসূচির আয়োজন করা হয়। ৭ ফেব্রুয়ারি ইসলামী বিশ্ববিদ্যালয়ের শাখা ছাত্রদল এই ধর্ষণের বিরুদ্ধে নিকটস্থ শেখপাড়া বাজারে বিক্ষোভ মিছিল করে।

## তথ্যসূত্র

বিষয়শ্রেণী:২০২৪-এ বাংলাদেশ
বিষয়শ্রেণী:২০২৪-এ অপরাধ
বিষয়শ্রেণী:বাংলাদেশে নারীর প্রতি সহিংসতা
বিষয়শ্রেণী:বাংলাদেশের বিশ্ববিদ্যালয় ক্যাম্পাসের ঘটনা
বিষয়শ্রেণী:জাহাঙ্গীরনগর বিশ্ববিদ্যালয়
বিষয়শ্রেণী:বাংলাদেশে ধর্ষণ
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:বাংলাদেশ ছাত্রলীগের কেলেঙ্কারি
বিষয়শ্রেণী:বাংলাদেশ ছাত্রলীগের ধর্ষণ
বিষয়শ্রেণী:বাংলাদেশের চাঞ্চল্যকর ঘটনা